CELEX: 62012CN0276
Language: el
Date: 2012-06-04 00:00:00
Title: Υπόθεση C-276/12: Αίτηση για την έκδοση προδικαστικής αποφάσεως, την οποία υπέβαλε το Nejvyšší správní Soud (Τσεχική Δημοκρατία) στις 4 Ιουνίου 2012 — Jiří Sabou κατά Finanční ředitelství pro hlavní město Prahu

8.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/3
            
         Αίτηση για την έκδοση προδικαστικής αποφάσεως, την οποία υπέβαλε το Nejvyšší správní Soud (Τσεχική Δημοκρατία) στις 4 Ιουνίου 2012 — Jiří Sabou κατά Finanční ředitelství pro hlavní město Prahu
   (Υπόθεση C-276/12)
   2012/C 273/04
   Γλώσσα διαδικασίας: η τσεχική
   
      Juridiction de renvoi
   
   Nejvyšší správní Soud
   
      Διάδικοι στην υπόθεση της κύριας δίκης
   
   
      Αναιρεσείων: Jiří Sabou
   
      Έτερος διάδικος: Finanční ředitelství pro hlavní město Prahu
   
      Προδικαστικά ερωτήματα
   
   
               1)
            
            
               Έχει ο φορολογούμενος, κατά το δίκαιο της Ευρωπαϊκής Ένωσης, δικαίωμα να ζητήσει από τη φορολογική υπηρεσία να του γνωστοποιήσει την απόφασή της να υποβάλει αίτημα παροχής πληροφοριών δυνάμει της οδηγίας 77/799/ΕΟΚ (1); Έχει ο φορολογούμενος δικαίωμα να μετάσχει στη διατύπωση του εν λόγω αιτήματος προς το κράτος μέλος από το οποίο ζητούνται πληροφορίες; Είναι δυνατόν τα δικαιώματα αυτά, εφόσον δεν απορρέουν από το δίκαιο της Ευρωπαϊκής Ένωσης, να απορρέουν από την εθνική νομοθεσία;
            
         
               2)
            
            
               Έχει ο φορολογούμενος το δικαίωμα να παρίσταται σε εξέταση μαρτύρων στο κράτος μέλος από το οποίο ζητούνται πληροφορίες, στο πλαίσιο της εξετάσεως του υποβληθέντος δυνάμει της οδηγίας 77/799/ΕΟΚ αιτήματος παροχής πληροφοριών; Υποχρεούται το κράτος μέλος από το οποίο ζητούνται πληροφορίες να ενημερώνει εκ των προτέρων τον φορολογούμενο όταν επίκειται η εξέταση μαρτύρων, εφόσον έχει υποβληθεί σχετικό αίτημα από το κράτος μέλος που ζητεί τις πληροφορίες;
            
         
               3)
            
            
               Υποχρεούνται οι φορολογικές αρχές του κράτους μέλους από το οποίο ζητούνται πληροφορίες, όταν παρέχουν πληροφορίες βάσει της οδηγίας 77/799/ΕΟΚ, να περιλαμβάνουν στην απάντησή τους τουλάχιστον στοιχεία από τα οποία να προκύπτει με σαφήνεια από ποιες πηγές και με ποια μέθοδο περιήλθαν στις εν λόγω αρχές οι πληροφορίες τις οποίες γνωστοποιούν; Έχει ο φορολογούμενος τη δυνατότητα να αμφισβητήσει τις πληροφορίες που έχουν γνωστοποιηθεί κατά τα ανωτέρω, π.χ. επικαλούμενος πλημμέλειες κατά τη διαδικασία με την οποία το κράτος μέλος από το οποίο ζητούνται πληροφορίες παρέσχε τις πληροφορίες αυτές; Έχει, αντιθέτως, εφαρμογή η αρχή της αμοιβαίας εμπιστοσύνης και συνεργασίας, κατά την οποία δεν επιδέχονται αμφισβήτηση οι πληροφορίες που παρέχονται από τις φορολογικές αρχές προς τις οποίες έχει υποβληθεί σχετικό αίτημα;
            
         
      (1)  Οδηγία 77/799/ΕΟΚ του Συμβουλίου, της 19ης Δεκεμβρίου 1977, περί της αμοιβαίας συνδρομής των αρμοδίων αρχών των κρατών μελών στον τομέα των αμέσων φόρων (ΕΕ ειδ. έκδ. 09/001, σ. 86).